
Naslov: Prenova javne razsvetljave

Napoved za  voditelja:

Krška občina je bila lani proglašena za energetsko najbolj učinkovito občino v Sloveniji. Seveda zaradi tega v njej ne spijo na lovorikah, ampak nadaljujejo s projekti, s katerimi bi lahko porabo energijo v javnih stavbah in infrastrukturi še nadalje zmanjšali. Eden takšnih projektov je tudi prenova javne razsvetljave, ki zdaj poteka. Ta krško občino ne bo stala niti enega evra, saj se bo naložba v zamenjavo varčnejših žarnic sama povrnila v nekaj letih z nižjimi stroški vzdrževanja in porabe elektrike.

T- Iz Krškega: GORAN ROVAN /
X- Snemalec in montažer: Jože Grajžl /

Prenova javne razsvetljave v krški občini bo potekala v dveh fazah. V prvi, ki zdaj traja, nameravajo zamenjati več kot 1250 starih žarnic z novimi z večjim svetlobnim izkoristkom, ki jo prinaša LED tehnologija. 

T- DUŠAN ARH /
X- A RH elektromehanika /

»Tehnologija prinaša predvsem ogromne energetske prihranke in pa bistveno daljšo življenjsko dobo. Kar pomeni manjše stroške vzdrževanja in pa modularne tehnologija, ki omogoča skladno z napredkom tehnologije tudi še dodatne energetske prihranke.«

Računajo, da bodo tako zmanjšali porabo elektrike skoraj za milijon kilovatnih ur letno. Na ta način bodo tudi pokrili stroške zamenjave.

T- MILJENKO MUHA /
X- predsednik uprave Kostak d.d. /

»Investicija je vredna 570 tisoč, povrnila pa se bo do leta 2016, v času, v katerem Kostak ma tud koncesijsko pogodbo za opravljanje in upravljanje javne razsvetljave v občini Krško. Na način, da viri iz katerih se bo povrnila investicija so predvsem zmanjšana poraba električne energije, to pomeni prihranki na letnem nivoju so približno 87 tisoč in zmanjšani stroški vzdrževanja približno 50 tisoč na letnem nivoju.«

V drugi fazi nameravajo posodobiti tudi prižigališča, ki naj bi jih daljinsko upravljali in tako prihranili še nekaj denarja in električne energije.

